Հունվարի 28—ը ազգային բանակի կազմավորման օրն է։ 16—ամյա զինված ուժերի ծննդյան օրն սկսվեց "Եռաբլուր" պանթեոնում մեր քաջորդիների հիշատակին հարգանքի տուրքով։ Երկրի նախագահ Ռոբերտ Քոչարյանը, Ն.Ս.Օ.Տ.Տ Գարեգին Բ Ամենայն հայոց կաթողիկոսը, ՀՀ Ազգային ժողովի նախագահ Տիգրան Թորոսյանը, վարչապետ Սերժ Սարգսյանը, ԱԺ պատգամավորներ, կառավարության անդամներ, ինչպես նաեւ բարձրաստիճան սպայակազմը ծաղիկներ դրեցին արցախյան հերոսամարտում զոհված հայորդիների հիշատակի հուշարձանին։ "Հպարտության, ցավի եւ հուզմունքի զգացումներ եմ ապրում՝ Եռաբլուր այցելելով",–լրագրողների հետ իր հույզերը լակոնիկ կիսեց ՀՀ վարչապետ Սերժ Սարգսյանը։